Lav et referat af nedenstående tekst:

Tekst:
På Banegårdspladsen i Brønderslev kan borgerne i kommunen se frem til et nyt højhusbyggeri i otte-etagers højde. Det besluttede et flertal i byrådet med Venstre-borgmester Mikael Klitgaard i spidsen i sommer. Men byrådskandidat for Enhedslisten i Brønderslev Kommune Christina Eilers er uenig og mener ikke, det er den rigtige måde at tiltrække borgere til byen. - Vi skal bygge miljøvenligt og bæredygtigt. Og vi skal bygge boliger, som kommunens borgere har råd til at bo i. Og det mener jeg ikke er et højhus-prestigebyggeri inde midt i byen, siger Christina Eilers. Borgmester Mikael Klitgaard er ikke overraskende uenig med Christina Eilers, og han mener, at højhusbyggeriet kan være med til at løfte Brønderslev og støtte handelslivet. - Der er mange, der gerne vil bo centernært, og vi vil gerne lave nogle seniorbofællesskaber, så de kan bo tæt på byens tilbud, siger Mikael Klitgaard. Han peger på, at hvis der er et grønt område i midtbyen, så vil folk ikke have det bygget til. Derfor er en løsning i stedet at bygge i højden på Banegårdspladsen. Christina Eilers er ikke uenig i, at det er en god ide at få flere borgere til Brønderslev. - Jeg synes, vi skal tiltrække nogle børnefamilier og de unge mennesker, og det mener jeg ikke, man gør ved at bygge et højhus, siger Christina Eilers.

Referat:
Et nyt byggeri på Banegårdspladsen i Brønderslev skal tiltrække borgere til byen. Men byrådskandidat er bange for, at folk ikke har råd til at bo der.